La Esperantomuzeo de la Aŭstria Nacia Biblioteko, fondita en 1927, estas unu el la plej tradiciriĉaj lingvomuzeoj en la mondo. La muzeo ne nur prezentas la lingvon Esperanto kaj temojn el la historio de la Esperanto-movado, ĝi ankaŭ pritraktas ĝenerale la rilaton de homoj al lingvoj kaj al la lingva problemo. La ekspozicio montras, ke Esperanto ekestis en specifaj kaj konkretaj, historiaj kaj kulturaj kuntekstoj. Tiel la muzeo ankaŭ ilustras, ke Esperanto estas parto de kulturhistorio kaj manifestado de speciala lingva kreiveco.
#000002
Objektoj en vitrinoj kaj filmo montras la historian dimension de la fenomeno planlingvo. Kvar interaktivaj komputiloj ebligas aktivan informadon, per kiu la vizitantoj mem povas elekti la amplekson de la informoj. Interalie la vizitantoj ankaŭ povas trarigardi mondmapon kun aktualaj Esperanto-kongresoj kaj Esperanto-renkontiĝoj.
#000003
Centraj servoj de la Esperantomuzeo estas regule okazantaj aranĝoj, ekzemple la “Longa Nokto de la Muzeoj”, la “Malferma Tago de la Muzeoj”, la “Tago de la Monumentoj”, kaj precipe specialaj programoj por infanoj kaj junuloj, la tiel nomataj “Wissenswelten” (scio-mondoj), dum kiuj la gelernantoj ankaŭ partoprenas Esperanto-fulmkursojn.
#000004
Ekde la 15-a decembro 2022 la Esperantomuzeo ofertas novan servon por siaj vizitantoj, modernan aŭdgvidilon, kiu unue aperis en la germana kaj la angla. Ekde majo 2023 ankaŭ ekzistas Esperanto-versio, kiu estis financita per la Esperantic Studies Foundation (ESF) kaj la Centre for Research and Documentation on World Language Problems (CED).
#000006
Per rapidresponda kodo (QR code) la aŭdgivdilo kun ĉiuj tri lingvoversioj estas elŝutebla sur la saĝtelefonon. Pro tio ĝi ne nur estas aŭskultebla dum la vizito en la Esperantomuzeo, sed ankaŭ poste vizitantoj povas aŭskulti aŭ legi la tekstojn kaj uzi la ligilojn al la diversaj diĝitaj objektoj. La aŭdgvidilo donas aldonajn informojn al la vitrintekstoj en la Esperantomuzeo kaj enhavas jenajn ĉapitrojn:
#000007
La versio en Esperanto aparte gravas. Ĝi ne nur donas informojn pri la ekspozicio al Esperanto-parolantoj, sed ĝi ankaŭ ebligas al personoj, kiuj ankoraŭ ne aŭ apenaŭ konas Esperanton, aŭdi tekstojn en tiu lingvo. Sub la temo “Esperanto en muziko kaj filmo” eĉ eblas aŭskulti tri kantojn en Esperanto. La aŭdgvidilo ankaŭ atentigas pri la Kolekto por Planlingvoj de la Aŭstria Nacia Biblioteko, la mondskale plej ampleksa fakbiblioteko kaj arkiva kolekto pri Esperanto kaj planlingvoj.
#000009
Submit a Comment Cancel reply
#000010
Your email address will not be published. Required fields are marked *
#000011
Save my name, email, and website in this browser for the next time I comment.
#000012
Subscribe to ESF's free news bulletin
#000015
Abonu senpagan informbultenon de ESF
#000016